CELEX: C2007/247/20
Language: el
Date: 2007-10-20 00:00:00
Title: Υπόθεση C-371/07: Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 3 Αυγούστου 2007 — Danfoss A/S και AstraZeneca A/S κατά Skatteministeriet

20.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/16
            
         Αίτηση για την έκδοση προδικαστικής αποφάσεως, την οποία υπέβαλε το Vestre Landsret (Δανία) στις 3 Αυγούστου 2007 — Danfoss A/S και AstraZeneca A/S κατά Skatteministeriet
   (Υπόθεση C-371/07)
   (2007/C 247/20)
   Γλώσσα διαδικασίας: η δανική
   Αιτούν δικαστήριο
   Vestre Landsret
   Διάδικοι στην υπόθεση της κύριας δίκης
   
      Προσφεύγουσες: Danfoss A/S og AstraZeneca A/S
   
      Καθού: Skatteministeriet
   Προδικαστικά ερωτήματα
   
               1)
            
            
               Έχει το άρθρο 17, παράγραφος 6, δεύτερο εδάφιο, της έκτης οδηγίας (1) την έννοια ότι προϋπόθεση για την εκ μέρους κράτους μέλους άρνηση του δικαιώματος εκπτώσεως του φόρου προστιθεμένης αξίας επί αγορών, οι οποίες πραγματοποιούνται για την παροχή εδεσμάτων σε επιχειρηματικούς εταίρους και σε μέλη προσωπικού εντός κυλικείου επιχειρήσεως στο πλαίσιο συναντήσεων, είναι ότι πριν από την έναρξη ισχύος της οδηγίας υφίστατο στην εθνική νομοθεσία έρεισμα για την εν λόγω άρνηση εκπτώσεως και ότι οι φορολογικές αρχές έκαναν πράγματι χρήση αυτού του ερείσματος με αποτέλεσμα το δικαίωμα εκπτώσεως του φόρου προστιθεμένης αξίας για τις αγορές αυτές να μη γίνεται δεκτό;
            
         
               2)
            
            
               Έχει σημασία για την απάντηση στο ερώτημα 1 το ότι λειτουργούντα εντός επιχειρήσεως κυλικεία δεν υπάγονταν, πριν από τη μεταφορά στο εσωτερικό δίκαιο της έκτης οδηγίας το 1978, στον φόρο προστιθεμένης αξίας, κατά τους [ΠΡΩΤ. σελ. 26] ισχύοντες εθνικούς κανόνες περί ΦΠΑ στο οικείο κράτος μέλος, ότι οι εθνικοί κανόνες για το δικαίωμα εκπτώσεως δεν υπέστησαν τροποποίηση με τη μεταφορά στο εσωτερικό δίκαιο της έκτης οδηγίας ΦΠΑ και ότι αποκλειστικώς συνεπεία του γεγονότος ότι λειτουργούντα εντός επιχειρήσεως κυλικεία υπόκεινται πλέον με τη μεταφορά της έκτης οδηγίας ΦΠΑ σ' αυτόν τον φόρο κατέστη δυνατό να αφορά ο κανόνας για τον περιορισμό εκπτώσεως αυτό το είδος επιχειρήσεων;
            
         
               3)
            
            
               Έχει «διατηρηθεί», κατά την έννοια του άρθρου 17, παράγραφος 6, δεύτερο εδάφιο, της έκτης οδηγίας ΦΠΑ, μια εξαίρεση από το δικαίωμα εκπτώσεως, αν από της μεταφοράς στο εσωτερικό δίκαιο της έκτης οδηγίας το 1978 και έως το 1999 υφίστατο, συνεπεία μιας διοικητικής πρακτικής όπως της περιγραφείσας στο πλαίσιο της κύριας διαδικασίας, δικαίωμα εκπτώσεως όσον αφορά τις εκτεθείσες δαπάνες;
            
         
               4)
            
            
               Έχει το άρθρο 6, παράγραφος 2, στοιχεία α' και β', της έκτης οδηγίας την έννοια ότι η διάταξη αυτή περιλαμβάνει την εκ μέρους της επιχειρήσεως άνευ ανταλλάγματος παροχή εδεσμάτων σε επιχειρηματικούς εταίρους στο δικό της κυλικείο στο πλαίσιο συναντήσεων που διοργανώνονται εντός της επιχειρήσεως;
            
         
               5)
            
            
               Έχει το άρθρο 6, παράγραφος 2, στοιχεία α' και β', της έκτης οδηγίας ΦΠΑ την έννοια ότι η διάταξη αυτή περιλαμβάνει την εκ μέρους της επιχειρήσεως άνευ ανταλλάγματος παροχή εδεσμάτων σε μέλη προσωπικού στο δικό της κυλικείο στο πλαίσιο συναντήσεων που διοργανώνονται εντός της επιχειρήσεως;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).